७० वर्षीय पुरुष मृत फेला
गुल्मीमा एक पुरुष मृत फेला पर्नुभएको छ । बिहीबार जिल्लाको मालिका गाउँपालिका –३, ह्वाङ्दीका ७० वर्षीय नन्दे विक मृत अवस्थामा फेला पर्नुभएको जिल्ला प्रहरी कार्यालय गुल्मीले जनाएको छ ।
रमेश विश्वकर्मागुल्मी, साउन १८ गते । गुल्मीमा एक पुरुष मृत फेला पर्नुभएको छ । बिहीबार जिल्लाको मालिका गाउँपालिका –३, ह्वाङ्दीका ७० वर्षीय नन्दे विक मृत अवस्थामा फेला पर्नुभएको जिल्ला प्रहरी कार्यालय गुल्मीले जनाएको छ ।बुधबार बिहान अन्दाजी ५ बजेको समयमा सोही गाउँपालिकाको वडा–२, दर्लिङमा रहेका आफ्ना भतिजाको घर भेटघाटका लागि गएका विक साँझ ४ः३० बजे त्यहाँबाट फर्किनुभएको थियो । साँझसम्म घर नआएको कारण आफन्तहरूले खोजतलास गर्दा उहाँ मृत अवस्थामा फेला पर्नुभएको जिल्ला प्रहरी कार्यालयका प्रवक्ता एवम् प्रहरी नायब उपरीक्षक डिल्लीनारायण पाण्डेले जानकारी दिनुभयो ।प्रहरी नायब उपरीक्षक पाण्डेका अनुसार खोजतलास गर्दैजाँदा पासेखोलास्थित कच्ची मोटर बाटोबाट अन्दाजी ३०० मिटर तल मृत अवस्थामा फेला पर्नुभएको हो । घटनाको थप अनुसन्धानका लागि जिल्ला प्रहरी कार्यालय गुल्मीबाट प्रहरी निरीक्षक रवीन्द्रकुमार श्रेष्ठको कमान्डमा ५ जनाको टोली उक्त स्थानतर्फ लागेको उहाँले बताउनुभयो । 